EkBass/fiwiki-20250220-pages-articles huggingface dataset:
Maailma ilman natsismia

Maailma ilman natsismia (, ) on kansainvälinen antifasistinen järjestö. Järjestö on perustettu vuonna 2010 Kiovassa. Viron suojelupoliisin raportin mukaan järjestön tarkoituksena on levittää venäläistä propagandaa esimerkiksi rinnastamalla holokaustin kieltäminen ja Venäjän virallisen näkemyksen toisesta maailmansodasta kritisoiminen. ==Lähteet== Luokka:Kansainväliset järjestöt Luokka:Antifasismi
Kultavireo

Kultavireo (Vireo hypochryseus) on Meksikon kotoperäinen varpuslintu. Se elää maan länsiosissa Sonorasta Oaxacaan ja rannikon edustan saarilla. Lajista tunnetaan kolme alalajia. Philip Lutley Sclater kuvaili lajin holotyypin Meksikosta vuonna 1862.The Internet Bird Collection == Lähteet == Luokka:Vireot
Heinäkoisat

Heinäkoisat (Crambidae) on koisaperhosmaisiin kuuluva perhosheimo. Ryhmää on perinteisesti käsitelty osana koisaperhosten heimoa, mutta viimeisimpien revisioiden mukaan se muodostaa oman heimonsa. Myös Integrated Taxonomic System pitää ryhmää omana heimonaanhttp://www.itis.gov/servlet/SingleRpt/SingleRpt?search_topic=TSN&search;_value=693963. Heinäkoisat eroavat muista koisaperhosista perhosen kuuloelimessä olevan praecinctorium-rakenteen perusteella.Kristensen, N.P. (Ed.). 1999. Lepidoptera, Moths and Butterflies. Volume 1: Evolution, Systematics, and Biogeography. Handbuch der Zoologie. Eine Naturgeschichte der Stämme des Tierreiches / Handbook of Zoology. A Natural History of the phyla of the Animal Kingdom. Band / Volume IV Arthropoda: Insecta Teilband / Part 35: 491 pp. Walter de Gruyter, Berlin, New York.M. J. Scoble (1995) The Lepidoptera: Form, Function and Diversity. Oxford University Press Levätessään ne pitävät yleensä siipiään kattolaskuisesti ruumiin sivuilla ja siivissä on nähtävissä vaihtelevaa, usein siivensuuntaista juovitusta. Muutamat lajeista ovet merkittäviä tuhohyönteisiä. Eräiden heimon lajien toukat elävät vedessä ja hengittävät kiduksilla, mikä on perhosilla varsin harvinaista. == Katso myös == * Luettelo Suomen koisalajeista == Lähteet == *
Kuubanvireo

Kuubanvireo (Vireo gundlachii) on Kuuban kotoperäinen varpuslintu. Se elää Kuuban pääsaarella sekä läheisellä Isla de la Juventudin saarella. Lajista tunnetaan neljä alalajia. Juan Lembeye kuvaili lajin holotyypin Kuuban Cienfuegosista vuonna 1850The Internet Bird Collection , ja nimesi lajin Juan Gundlachin kunniaksi. == Lähteet == Luokka:Vireot
Maarianhaminan vaakuna

Maarianhaminan vaakuna on Maarianhaminan kaupungin tunnus. Vaakunan aihe viittaa kaupungin tärkeimpään elinkeinoon, merenkulkuun, ja kaupungin puistoihin, joiden tyypillinen puu lehmus on. Vaakunan selitys kuuluu ”sinisellä kilvellä pysty kulta-ankkuri, sen yläpuolella lakio, jossa kolme vihreää lehmuksen lehteä.” == Vaakunan historiaa == Maarianhaminan kaupunki perustettiin vuonna 1861 Jomalan pitäjän Overnäsin kylään ja kaupunki sai nimensä Venäjän keisari Aleksanteri II:n puolison keisarinna Maria Aleksandrovnan mukaan. Venäläinen heraldikko Bernhard von Köhne laati oman ehdotuksensa Maarianhaminan vaakunaksi samana vuonna. Ehdotuksessa kuvattiin halkoisella kilvellä Venäjän kaksipäinen kotka, sekä keisarinnan syntyperään viitaten Hessenin leijona. Kilven reunoille oli asetettu neljä keisarinnan monogrammia. Von Köhnen ehdotus saapui senaatin käsiteltäväksi yhdessä Suomen kenraalikuvernööri Fredrik Vilhelm Bergin laatiman ehdotuksen kanssa. Bergin ehdotuksessa oli kuvattuna sinisellä kilvellä keisarinnan kruunattu kultainen monogrammi sekä ankkuri. Kumpaakaan ehdotusta ei kuitenkaan vahvistettu kaupungin käyttöön. Vuonna 1878 senaatti pyysi kenraalikuvernööri Nikolai Adlerbergiltä uuden ehdotuksen Maarianhaminan vaakunaksi. Vaakunassa kuvattiin sinisessä yläkentässä kruunattu kultainen M-kirjain viitaten keisarinna Mariaan, sekä hopeisessa alakentässä luonnonvärinen saksanhirvi viitaten Ahvenanmaan maakuntavaakunaan. Vaakuna vahvistettiin käyttöön 14. toukokuuta 1881. Kaupungin vanha vaakuna säilyi käytössä Suomen itsenäistyttyä Venäjästä, joskin se sai osakseen kritiikkiä muun muassa keisarinnaan viitanneesta kirjaimestaan. Kaupunki päättikin järjestää suunnittelukilpailun uudesta vaakunasta vuonna 1948. Kilpailun voitti Nils Byman, ja Maarianhaminan kaupunginvaltuusto hyväksyi vaakunan kokouksessaan 15. syyskuuta 1949. Ahvenanmaan maakuntahallitus vahvisti vaakunan käyttöön 19. joulukuuta 1951. Vaakunan nykyisen ulkoasun on uudelleenpiirtänyt Nils Bymanin suunnitelman pohjalta heraldikko Gustaf von Numers vuonna 1957. Tiedosto:Von Koehne Mariehamn.jpg|Von Köhnen ehdotus Maarianhaminan vaakunaksi vuodelta 1861. Kolkka viittaa kaupungin sijaintiin Turun ja Porin läänissä. Tiedosto:Maarianhamina.vaakuna.1881.jpg|Keisari Aleksantari II:n päätöksellä 14. toukokuuta 1881 vahvistettu Maarianhaminan vaakuna. Tiedosto:Maarianhamina sinetti.jpg|Maarianhaminan vanha sinetti. Tiedosto:Maarianhamina vaakuna 1881.jpg|Maarianhaminan vanha vaakuna Finland städers vapen -postikorttikokoelmasta 1900-luvun alusta. Tiedosto:Maarianhamina vaakuna 1951.jpg|Nils Bymanin alkuperäispiirros Maarianhaminan vaakunasta. == Lähteet == * * * * ===Viitteet=== == Aiheesta muualla == ;Kirjallisuutta venäjäksi * Бойко Дм. А. Геральдика Великого Княжества Финляндского. – Запорожье, 2013. Maarianhamina Vaakuna
Lyijyvireo

Lyijyvireo (Vireo plumbeus) on amerikkalainen varpuslintu. Sen esiintymisalue käsittää Yhdysvaltain länsiosat Montanasta ja Idahosta Meksikoon ja Keski- Amerikkaan Hondurasiin saakka. Lajista tunnetaan neljä alalajia. Elliott Coues kuvaili lajin holotyypin Arizonan Fort Whipplestä vuonna 1866.The Internet Bird Collection == Lähteet == Luokka:Vireot
Mangrovevireo

Mangrovevireo (Vireo pallens) on amerikkalainen varpuslintu. Sen esiintymisalue ulottuu Meksikon länsiosista Keski-Amerikkaan Nicaraguaan saakka. Lajista tunnetaan kymmenen alalajia. Osbert Salvin kuvaili lajin holotyypin Nicaraguan Realejosta vuonna 1863.The Internet Bird Collection == Lähteet == Luokka:Vireot
Valtionvaakunan ritarikunta

Valtionvaakunan ritarikunta () on korkea-arvoisin Viron ansioritarikunnista. Se perustettiin presidentti Konstantin Pätsin antamalla asetuksella vuonna 1936 Viron itsenäisyyspäivän 24.2.1918 muistoksi. Ritarikunnan merkeillä palkitaan vain maan omia kansalaisia valtion hyväksi suoritetuista teoista ja palveluksista. Kunnianosoitusta jaetaan viidessä luokassa, joiden lisäksi on olemassa myös erikoisluokka ketjuilla: * Erikoisluokka ketjuilla * 1. luokka * 2. luokka * 3. luokka * 4. luokka * 5. luokka Viron tasavallan 90-vuotisjuhlavuotena helmikuussa 2008 jaettiin ensimmäisen kerran Valtionvaakunan ritarikunnan ketjuja uudelleenitsenäistymisen jälkeen. Presidentti Konstantin Pätsille aikoinaan annettu ainoa ketju on edelleen Moskovassa, ja se kuuluu Kremlin heraldiseen kokoelmaan, jonne se todennäköisesti jääkin. Pääministeri Andrus Ansip luovutti ketjun ja ensimmäisen luokan ristin tasavallan presidentti Toomas Hendrik Ilvekselle. Presidentti Ilves puolestaan myönsi ketjun entisille presidenteille: postuumisti presidentti Lennart Merelle ja elossa olevalle presidentti Arnold Rüütelille. Ritarikunnassa on yhteensä kuusi luokkaa. Ritarikuntamerkkinä on kullattu ns. suuri valtion vaakuna, jossa on keskellä kolme sinistä leijonaa ja vaakunaa reunustaa kaksi monilehtistä tammenoksaa. Vaakunan koko vaihtelee luokittain. Ensimmäisen luokan merkki on halkaisijaltaan 58 mm, toisen ja kolmannen luokan 55 mm sekä neljännen ja viidennen 42 mm. Kääntöpuolella on kohokuvioituina numeroina päivämäärä ”24.2.1918”. Ritarikuntaketju on kultaa ja leveydeltään 30 mm. Se muodostuu vanhoista virolaisornamenteista, mm. 48 kultalyhteestä. Ketjuun kuuluu myös jalokivikoristeita, yksi rubiini, kolme safiiria ja 96 timanttia. Ketjusta roikkuvan vaakunan halkaisija on 69 mm. Rintatähti kuuluu sekä ketjuun että ensimmäisen ja toisen luokan kunniamerkkiin. Ketjun ja I luokan merkin rintatähti on halkaisijaltaan 87 mm. Keskellä on 42 mm:n valtion vaakuna. Ketjun rintatähti on kultaa, I ja II luokan tähti hopeaa. Ritarikunnan nauha on tummansininen moireekuvioitu silkkinauha. Oikean olkapään yli kannettavan I luokan nauhan leveys on 105 mm. II ja III luokan merkki kannetaan perinteen mukaan kaulassa 41 mm nauhassa. Rinnan vasemmalla puolella kannettavien IV ja V luokan merkkien nauhan leveys on 35 mm. ==Lähteet== * * === Viitteet === Luokka:Virolaiset ritarikunnat
Karl Gottlieb Horstig

Karl Gottlieb Horstig (3. kesäkuuta 1763 Reinswalde bei Sorau – 21. tammikuuta 1835) oli saksalainen pikakirjoitusjärjestelmän kehittäjä. Horstig opiskeli Leipzigissa teologiaa ja toimi muun muassa opettajana ja pappina. Hän julkaisi vuonna 1797 saksankielisen pikakirjoitusjärjestelmän, joka muistutti englantilaisia Taylorin ja Lewisin järjestelmiä. Sillä oli vaikutusta myöhempien saksalaisten pikakirjoitusjärjestelmien kehitykseen, ja muun muassa Wilhelm Stolze käytti omassa järjestelmässään useita samoja merkkejä kuin Horstig. == Lähteet == Luokka:Pikakirjoittajat Luokka:Saksalaiset henkilöt Luokka:Vuonna 1763 syntyneet Luokka:Vuonna 1835 kuolleet
Live Rare Remix Box

Live Rare Remix Box on Kalifornialaisen rock-yhtye Red Hot Chili Peppersin kokoelma-albumi. Albumi julkaistiin vuonna 1994. Se sisältää kolme CD:tä, joista ensimmäinen on nimeltään Live, joka sisältää live-versoita kappaleista, toinen nimeltään Rare, joka siältää b-puolia ja kolmas Remix, joka sisältää remix-versoita kappaleista. Albumi sisältää mm. kaikki kolme remix-versiota singlestä If You Have to Ask. ==Kappaleet== Live: Kaikki kappaleet live- versioita. # # # # Rare: Kaikki kappaleet b-puolia (Soul to Squeeze julkaistiin myös singlenä). # # # # Remix # # # # # Luokka:Vuoden 1994 kokoelma-albumit Luokka:Red Hot Chili Peppersin albumit Luokka:Rick Rubinin tuottamat albumit
Meksikonpikkuvireo

Meksikonpikkuvireo (Vireo nelsoni) on Meksikon kotoperäinen varpuslintu. Sen esiintymisalue käsittää maan lounaisosan Jaliscosta Oaxacaan. James Bond kuvaili lajin holotyypin Michoacánin Queréndarosta vuonna 1836.The Internet Bird Collection == Lähteet == Luokka:Vireot
Kotkaristin ritarikunta

Kotkaristin ritarikunnan () perusti Viron puolustusvoimat vuonna 1928 tasavallan kymmenvuotisen itsenäisyyden kunniaksi. Sen asema oli aluksi puolivirallinen, mutta se otettiin virallisten ritarikuntien joukkoon asetuksella 7. lokakuuta 1936. Uudelleen ritarikunta perustettiin vuonna 1996. Kunniamerkeillä palkitaan ihmisiä, jotka ovat ansioituneet sotilasurallaan tai työskennelleet kansallisen puolustuksen hyväksi. Ritarikunnassa on kaikkiaan kahdeksan luokkaa. Perinteisten viiden luokan lisäksi siinä on kolme mitaliluokkaa. Mitalit ovat kultainen, hopeinen ja rautainen risti: * 1. luokka * 2. luokka * 3. luokka * 4. luokka * 5. luokka * kultaristi * hopearisti * rautaristi Ritarikuntamerkki on malliltaan niin sanottu maltanristi. Se on laminoitu molemmin puolin mustaksi ja siinä on kultaiset reunat. Ristin halkaisija on I–III luokan merkeissä 58 millimetriä, IV ja V luokan merkeissä 50 millimetriä. Ristin etupuolella on keskellä hopeinen kotka, joka on valmistautumassa lentoon. Kotka on oksideerattu eli hapetettu. Sen vasemmassa jalassa on pieni valtion vaakuna kullattuna. Oikeassa jalassa taas on kaksiteräinen miekka, joka symboloi valtion vaakunan suojelemista. Kotkan siipien väli on 23 millimetriä ja korkeudeltaan lintu on 19 millimetriä. Ristin kääntöpuolella on kullatussa ympyrässä päivämäärä ”24. II 1928”. Rintatähti on kahdeksansakarainen, timantinmuotoisesti kohokuvioitu tähti. Sen halkaisija on 85 millimetriä. Tähden keskelle on kiinnitetty V luokan kotkaristi, joka on siis halkaisijaltaan 50 millimetriä. Rintatähti on samanlainen I ja II luokassa. Mitalit ovat muodoltaan samanlaisia kuin V luokan ritariristi, mutta niitä ei ole emaloitu vaan ne ovat joko kultaisia, hopeisia tai rautaisia. Ritarikunnan nauha on moiréekuvioitu ja väriltään oranssi. Lisäksi siinä on vaaleansiniset juovat, joiden paikka vaihtelee merkin luokan mukaan. I luokan nauhaa kannetaan oikean olkapään yli ja sen leveys on 105 millimetriä. Sininen juova on nauhan molemmin puolin 4 mm levyisenä, 4 mm reunasta. II ja III luokan kaulassa kannettavan merkin 40 millimetriä leveässä nauhassa on kolme juovaa: kaksi reunoilla 3 mm:n levyisenä ja yksi keskellä leveydeltään 1 mm. IV ja V luokan rinnassa kannettavien ristien nauhan leveys on 35 mm. Reunoilla on 3 mm levyiset juovat. Mitaliluokan ristien nauhat ovat leveydeltään samoin 35 mm. Juovitus menee niin, että kultaisessa ristissä on keskellä nauhaa kolme 1 mm:n levyisiä juovia, hopeisessa kaksi ja rautaisessa yksi. == Lähteet == *Tetri Juha E.: Kunniamerkkikirja, Saarijärvi: Ajatus 1998 ISBN 951-9440-23-2. * === Viitteet === Luokka:Virolaiset ritarikunnat
Meksikonvireo

Meksikonvireo (Vireo brevipennis) on Meksikon kotoperäinen varpuslintu. Sen esiintymisalue ulottuu Jaliscosta Veracruziin, Guerreroon ja Oaxacaan. Lajista tunnetaan kaksi alalajia. Philip Lutley Sclater kuvaili lajin holotyypin Veracruzin Orizabasta vuonna 1858.The Internet Bird Collection == Lähteet == Luokka:Vireot
Luettelo Suomen aitokoilajeista

Tämä on Luettelo Suomen aitokoilajeistahttp://www.luomus.fi/elaintiede/hyonteiset/perhoset/1.htm (heimo Tineidae). Luettelo on järjestetty alaheimoittain perhosten suomenkielisen lajinimen mukaan. == Jäkäläkoit Meessiinae == * Harmojäkäläkoi Infurcitinea ignicomella * Sinijäkäläkoi Stenoptinea cyaneimarmorella * Rusokantokääpäkoi Agnathosia mendicella * Täpläjäkäläkoi Infurcitinea argentimaculella == Kääpäkoit Scardiinae == * Jättiläiskääpäkoi Scardia boletella * Morophaga choragella * Tuhtikääpäkoi Montescardia tessulatella == Myrmecozelinae == * Kekokoi Myrmecozela ochraceella * Siilokoi Haplotinea ditella * Tupakoi Haplotinea insectella == Sienikoit Nemapogoninae == * Harmosienikoi Archinemapogon yildizae * Jyväkoi Nemapogon granellus * Kaunosienikoi Nemapogon clematellus * Koivusienikoi Nemaxera betulinella * Liiterikoi Nemapogon cloacellus * Pökkelösienikoi Triaxomera fulvimitrella * Sokkelokääpäkoi Nemapogon fungivorellus * Tummasienikoi Nemapogon wolffiellus * Tuohisienikoi Nemapogon picarellus * Valkopääsienikoi Nemapogon variatellus * Viirusienikoi Nemapogon nigralbellus == Tineinae == * Hevosmuurahaiskoi Niditinea truncicolella * Ikkunapesäkoi Tinea steueri * Kapakoi Trichophaga scandinaviella * Kirjoraatokoi Monopis obviella * Korokoi Elatobia fuliginosella * Luukkuraatokoi Monopis fenestratella * Lääväkoi Niditinea fuscella * Munkkiraatokoi Monopis monachella * Paskaraatokoi Monopis weaverella * Pistepesäkoi Tinea trinotella * Pohjankorokoi Elatobia montelliella * Pohjanpesäkoi Tinea bothniella * Pulunpesäkoi Tinea columbariella * Pääskynpesäkoi Tinea columbariella * Pöllönpesäkoi Tinea svenssoni * Pönttökoi Niditinea striolella * Rusopesäkoi Tinea semifulvella * Rättiraatokoi Monopis imella * Taljaraatokoi Monopis laevigella * Tapettikoi Trichophaga tapetzella * Turkiskoi Tinea pellionella * Vaatekoi Tineola bisselliella * Valkotäpläraatokoi Monopis spilotella * Varastopesäkoi Tinea pallescentella == Lähteet == * luettelo Aitokoista
Noronhanvireo

Noronhanvireo (Vireo gracilirostris) on Brasilian kotoperäinen varpuslintu. Se elää ainoastaan Fernando de Noronhan saarella Brasilian koillisosassa. Richard Bowdler Sharpe kuvaili lajin holotyypin Fernando de Noronhalta vuonna 1890.The Internet Bird Collection == Lähteet == Luokka:Uhanalaiset linnut Luokka:Vireot
Oliivivireo

Oliivivireo (Vireo modestus) on Jamaikan kotoperäinen varpuslintu. Philip Lutley Sclater kuvaili lajin holotyypin Jamaikalta vuonna 1860.The Internet Bird Collection == Lähteet == Luokka:Vireot
Pajuvireo

Pajuvireo (Vireo bellii) on pohjoisamerikkalainen varpuslintu, josta tunnetaan neljä alalajia. Sen lisääntymisalue käsittää Yhdysvaltain keski- ja lounaisosat sekä Meksikon pohjoisosat. Se on muuttolintu, joka talvehtii Meksikossa ja Keski-Amarikassa Nicaraguaan asti. Sillä on laaja lisääntymisalue, ja sen populaatiokoko on suuri, joten laji on elinvoimainen. John James Audubon kuvaili lajin holotyypin Missourin Saint Josephista vuonna 1844The Internet Bird Collection , ja nimesi lajin retkikumppaninsa John Graham Bellin kunniaksi. == Lähteet == Luokka:Vireot
Uinti kesäolympialaisissa 1952 – miesten 400 metrin vapaauinti

Miesten 400 metrin vapaauintiin Helsingin olympiakisoissa osallistui 51 uimaria 29 eri maasta. Kilpailu suoritettiin kolmessa vaiheessa. Alkueristä selvisi 24 nopeinta välieriin ja välierien kahdeksan parasta finaaliin. Kilpailu käytiin 28. -30. heinäkuuta Helsingin uimastadionilla. ==Lopputulokset== # Kilpailija Ae Aika S kok. Ve Aika S Kok. Loppukilpailu 1 Jean Boiteux IV 4.45,1 1 7 I 4.33,1 1 1 4.30,7 2 Ford Konno V 4.47,9 2 12 III 4.38,6 1 3 4.31,3 3 Per-Olof Östrand VI 4.38,6 1 1 I 4.33,6 2 2 4.35,2 4 Peter Duncan VIII 4.44,0 2 5 III 4.41,7 2 5 4.37,9 5 John Wardrop I 4.43,7 1 4 I 4.41,1 3 4 4.39,9 6 Wayne Moore VIII 4.43,2 1 2 II 4.42,0 1 6 4.40,1 7 James McLane III 4.46,5 1 10 I 4.42,2 4 7 4.40,3 8 Hironoshin Furuhashi II 4.43,3 1 3 III 4.44,2 3 8 4.42,1 9 Yasuo Tanaka I 4.44,3 2 6 II 4.44,9 2 9 10 Graham Johnston IV 4.52,3 2 15 I 4.45,5 5 10 11 Tetsuo Okamoto VII 4.46,1 1 9 III 4.46,2 4 11 12 Gerald McNamee VII 4.53,5 3 18 II 4.46,7 3 12 13 Gotfryd Gremlowski I 4.49,0 3 13 I 4.47,4 6 13 14 Yoshio Tanaka VIII 4.54,0 3 21 I 4.48,0 7 14 15 John Marshall VII 4.46,8 2 11 II 4.50,3 4 15 16 Allen Gilchrist III 4.52,5 3 16 III 4.52,4 5 16 17 Dennis Ford III 4.50,2 2 14 II 4.53,6 5 17 18 Gusztáv Kettesi VI 4.53,0 2 17 III 4.54,3 6 18 19 Joseph Bernardo I 4.53,5 4 18 II 4.56,0 6 19 20 Enrique Granados Aumacellas III 4.53,7 4 20 III 4.56,0 7 20 21 Joris Tjebbes V 4.54,4 3 22 I 5.01,9 8 21 22 György Csordás V 4.45,7 1 8 II dns - - 23 Severo Yantorno VII 4.54,5 4 23 II dns - - 24 David Agnew VI 4.55,5 3 24 III dns - - 25 Ronald Burns VII 4.55,2 5 25 26 Pentti Ikonen I 4.55,7 5 26 27 Federico Zwanck III 4.56,4 5 27 28 Viktor Dropinski II 4.56,5 2 28 29 Anatoli Rasnozinjev IV 4.56,8 3 29 30 Neo Chee II 4.57,5 3 30 31 Peter Steinwender IV 5.03,6 4 31 32 Peter Head IV 5.04,2 4 32 33 Angelo Romani VIII 5.05,1 4 33 34 Carlos Bonacich V 5.06,3 4 34 35 René Million VIII 5.07,0 5 35 36 Fernando Esteves Madeira VIII 5.08,6 6 36 36 Per Olsen V 5.08,6 5 36 38 Pentti Paatsalo V 5.09,3 6 38 39 Ricardo Capanema Esperard III 5.09,5 6 39 40 Cheung Kin Man IV 5.11,4 6 40 41 Eduardo Priggione II 5.12,1 4 41 42 Roar Woldum VI 5.14,4 4 42 43 Geoffrey Marks I 5.15,2 6 43 44 Robert Cook V 5.15,4 7 44 45 Einar Aalto VI 5.15,8 5 45 46 Walter Bardgett II 5.18,0 5 46 47 Francisco Monteiro II 5.21,6 6 47 48 Walter Schneider III 5.27,3 7 48 49 Georg Mascetti I 5.31,2 7 49 50 Nguyen Van Phan VII 5.36,5 6 50 51 Muhammad Ramzan VIII 5.45,7 7 51 ==Lähteet== * Tulokset puolan kielellä Luokka:Uinti kesäolympialaisissa 1952
Germaani (yhdiste)

Germaani (GeH4) on germaniumin ja vedyn muodostama, rakenteellisesti metaania muistuttava yhdiste. Germaanin moolimassa on 76,672 g/mol ja CAS-numero 7782-65-2. Se muodostaa samankaltaisen tetraedrinmuotoisen metaaninkaltaisen molekyylin kuin fosfiini tai silaani. Germaani on erittäin tulenarkaa ja muodostaa palaessaan germaniumdioksidia ja vettä. ==Esiintyminen maailmankaikkeudessa== Germaania on löydetty Jupiterin kaasukehästä, maapallolla sitä ei esiinny vapaana. == Synteesi == === Kemiallinen synteesi === Germaanin valmistamiseen teollisesti on monia tapoja.US Patent 7,087,102 (2006) Nämä prosessit voidaan jakaa kemiallisiin reaktioihin, elektrokemiallisiin reaktioihin tai plasmaan perustuviin reaktioihin. Germaanin valmistaminen kemiallisen reaktion kautta tapahtuu joko puhtaan germaniumin tai germaniumyhdisteen ja natriumborohydridin, kaliumborohydridin, litiumborohydridin, natriumalumiinihydridin, litiumhydridin, natriumhydridin tai magnesiumhydridin reagoidessa keskenään vedessä tai orgaanisessa liuottimessa. Laboratorio-olosuhteissa germaania voidaan valmistaa neljänarvoisesta germaaniyhdisteestä ja hydridireagensseista, tyypillisesti natriumgermanaatista Na2GeO3:sta ja natriumborohydridista.Girolami, G. S.; Rauchfuss, T. B. and Angelici, R. J., Synthesis and Technique in Inorganic Chemistry, University Science Books: Mill Valley, CA, 1999. :Na2GeO3 \+ NaBH4 \+ H2O → GeH4 \+ 2 NaOH + NaBO2 === Elektrokemiallinen synteesi === Elektrokemiallisessa reaktiossa annetaan sähkön hajottaa vesi hapeksi ja vedyksi. Germaniumkatodilla muodostuu vetyä, anodina käytetään molybdeenia tai kadmiumia. Tätä tapaa käytettäessä vety reagoi katodilla germaniumin kanssa ja muodostaa germaania, ja anodilla happi muodostaa kiinteää molybdeeni- tai kadmiumoksidia. === Plasmasynteesi === Plasmasynteesissä germaniumia pommitetaan suurtaajuisella vetyplasmalla, jolloin muodostuu germaania ja digermaania (H6Ge2). ==Käyttö puolijohdeteollisuudessa== Germaani hajoaa vedyksi ja germaniumiksi 600 K:n lämpötilassa, ja sitä käytetään ohutkalvon kasvatuksessa. ==Lähteet== == Aiheesta muualla == *AGA, käyttöturvallisuustiedote: Germaani (pdf) *PubChem: Germane Luokka:Germaniumyhdisteet Luokka:Myrkylliset teollisuuskemikaalit Luokka:Puolimetalliyhdisteet ru:Германы
Seria

Seria on Belaitin piirikunnassa Bruneissa sijaitseva kaupunki. Vuoden 2011 väestönlaskennan mukaan siellä asui 9 147 asukasta. Se on paikallisen öljyteollisuuden keskus. == Lähteet == * Aamulehti, s. B29. 6.1.2011 === Viitteet === Luokka:Brunein kaupungit
Johan Mattsinpoika Nylander

Johan (John) Mattsinpoika Nylander (14. toukokuuta 1742 Oulu – 27. kesäkuuta 1810 Tukholma) oli suomalainen ruukinpatruuna, kauppias, laivanvarustaja ja hovineuvos. Nylander oli oululaisen porvarissuvun jäsen, joka perusti Nybyn lasitehtaan Olhavaan, mutta toimi samalla kauppiaana ja laivanvarustajana. Hänen vanhempansa olivat kauppias Mattias Nylander ja Margareta Lang. Nylanderin liikemiesuralle antoi vahvan sysäyksen Oulun vuonna 1765 saama tapulikaupunkioikeus. Lasitehtaan yhteyteen Nylander perusti kaksiraamisen sahan, myllyn ja laivaveistämön sekä raivautti 100 tynnyrinalaa peltoa 600 tynnyrinalaa niittyä, eli rakennutti kokonaisen ruukkiyhdyskunnan. Se oli tunnettu sosiaalisista uudistuksistaan. Ansioistaan Nylander saikin vuonna 1788 hovineuvoksen arvonimen kuningas Kustaa III:lta. Nylander varusti lähinnä tervakaupan tarpeisiin yksinään kolme laivaa, oli osakkaana seitsemässätoista muussa laivassa ja rakennutti samalla laivoja veistämöllään. Hänen suunnitelmansa oman tervahovin perustamisesta kariutui, vaikka hän saikin siihen luvan kuninkaalta. Lasinvalmistuksen Nylander aloitti Olhavan lasiruukissa vuonna 1784, kun oli saanut sille privilegion edellisenä vuonna. Nylander oli itse tehtaan johdossa kymmenen vuotta, vuoteen 1794, jolloin luopui tehtävästä vävynsä Adolf Fahlanderin hyväksi. Nybyn tehdas oli tuolloin Suomen huomattavin lasiruukki, ja siellä työskenteli 91 henkilöä. Jouduttuaan vuosisadan vaihteessa taloudellisiin vaikeuksiin Nylander muutti Tukholmaan, missä hän tutki laivanrakennuksen tekniikkaa ja julkaisi vuonna 1804 kirjan Skeppsredaren och köparen uti Norrbotniska viken sekä vielä seuraavana vuonna asiaa koskevan kirjoituksen Åbo Tidningar -lehdessä. Nylanderin puoliso vuodesta 1767 oli Margaretha Christina Nessler (1748–1807). == Lähteet == * * Sivu 553. Luokka:Suomalaiset laivanvarustajat Luokka:Suomalaiset kauppiaat Luokka:Suomalaiset ruukinpatruunat Luokka:Vuonna 1742 syntyneet Luokka:Vuonna 1810 kuolleet
Heikki Allonen

Heikki Ilmari Allonen (s. 12. kesäkuuta 1954 Oulu) on suomalainen diplomi- insinööri. Hän oli Patrian toimitusjohtaja elokuusta 2008 lähtien, josta toimesta hän jäi eläkkeelle elokuussa 2016.. Allonen valmistui ylioppilaaksi vuonna 1973 ja diplomi-insinööriksi Teknillisesta korkeakoulusta vuonna 1978. Hän on opiskellut myös Svenska handelshögskolanissa. Allonen aloitti uransa Lohja Rudus Oy Ab:n projekti-insinöörinä, jona hän toimi vuodet 1979–1980. Vuosina 1980–1982 hän toimi Saudi Building Material Co:n toimitusjohtajana. Allonen toimi vuodet 1982–1986 Oy Lohja Ab:n osastopäällikkönä, 1986–1988 apulaisjohtajana ja 1988–1991 yrityssuunnittelujohtajana sekä vuosina 1991–1992 samassa tehtävässä Metraksi (sittemmin Wärtsilä) sulautuneessa yrityksessä. Vuodet 1992–2000 hän oli yrityksen johtokunnan jäsen. Vuosina 2001–2003 Allonen oli SRV Yhtiöiden toimitusjohtaja. Fiskarsin toimitusjohtajana hän työskenteli vuodet 2003–2007. Keväällä 2008 hänet nimitettiin Patrian hallituksen jäseneksi ja elokuussa toimitusjohtajaksi. Allonen seurasi tehtävässä Patriaa vuodesta 2001 johtanutta Jorma Wiitakorpea. Allonen on ollut vuodesta 1995 naimisissa presidentti Mauno Koiviston tyttären Assi Koiviston kanssa. Hänellä on kaksi poikaa aiemmasta avioliitostaan. == Lähteet == Luokka:Suomalaiset yritysjohtajat Luokka:Suomalaiset insinöörit Luokka:Patria Luokka:Vuonna 1954 syntyneet Luokka:Elävät henkilöt
Nang sbek

thumb|Puhvelinnahkainen nukke Nang sbek eli sbek thom on Kambodžan khmerien luoma varjoteatteri. Sitä esitetään kaksi metriä korkeilla nahasta leikatuilla nukeilla. Teatterimuoto on kehittynyt jo Angkorin valtakunnan aikana. Esitykset on pyhitetty jumalille ja sidottu tiettyihin juhlapäiviin kuten uuteenvuoteen tai kuninkaan syntymäpäivään. Esityksissä pingoitetaan suuri kangas nuotion (tai nykyisin projektorin) eteen. Kussakin nukessa on kaksi bambukeppiä, joiden avulla nukkea liikuttava tanssija saa sen elämään seuraten tarkkaa koreografiaa. Esitykset liittyvät Reamkeriin, eeppiseen taruun, joka on Ramayanan kambodžalainen muoto. Khmer Shadow Theatre Masterpieces of the Oral and Intangible Heritage of Humanity (s. 26) Unesco Koko Reamkerin esittäminen kestäisi 27 tuntia, eikä sitä olekaan esitetty kokonaisena vuosikymmeniin.Shadow Pupper Theatre Shadow Puppet Org Nang sbek on Kambodžan kolmesta nukketeatterityypistä suurellisin, ja sitä kutsutaankin kuninkaalliseksi nukketeatteriksi. Siinä on isommat nuket kuin muissa muodoissa, ja jokainen hahmo leikataan omasta naudantaljastaan. Nukkejen raajat eivät liiku, ja niissä on tyypillisesti aukkokoristelua. == Lähteet == Luokka:Kambodžalainen kulttuuri Luokka:Nukketeatteri
Pimeä tähti (pimeä aine)

Pimeä tähti on teoreettinen tähtityyppi, joka on muodostunut lähes pelkästään WIMP-partikkeleista koostuvasta pimeästä aineesta maailmankaikkeuden alkuvaiheissa. == Ominaisuudet == Pimeä tähti tuottaa energiansa annihiloimalla pimeää ainetta ja voi fuusioreaktion uupumisen takia kasvaa jopa auringon massaiseksi. Halkaisijaltaan tähdet voivat olla jopa astronomista yksikköä AU:ta. Tähti ei säteile näkyvän valon alueella vaan infrapuna-alueella. Lisäksi tähdestä lähtee voimakasta gammasäteilyä. Johtuen alati kasvavasta pinta-alasta tähden pintalämpötila on hyvin alhainen. Pimeän tähden eliniäksi on arvioitu 10 miljoonasta vuodesta aina miljardeihin vuosiin. On myös arveltu, että pimeän tähden palaessa loppuun tähti muuttuisi tavalliseksi, vetyä polttavaksi tähdeksi ja tämän jälkeen (riippuen massasta) räjähtäisi supernovana tai luhistuisi mustaksi aukoksi. == Löytäminen == Sen lisäksi että maailmankaikkeuden alkuvaiheessa pimeän aineen tiheys on voinut olla riittävän suuri pimeän tähden syntymiseen voidaan pimeää ainetta polttavia tähtiä löytää myös galaksien ytimissä toimivien supermassiivisten mustien aukkojen läheltä. Esimerkiksi Linnunradan supermassiivista mustaa aukkoa kiertää joukko massiivisia, hyvin kuumia ja nuorelta näyttäviä tähtiä. Kuitenkin tähtien muodostuminen lähellä supermassiivista mustaa aukkoa on epätodennäköistä suuren vuorovesivoiman vuoksi, joten yhtenä selityksenä on, että tähdet ovat muodostuneet muualla mutta ajautuneet vuosimiljardien aikana kiertämään aukkoa. Aukon läheisyydessä oleva pimeän aineen keskittymä ruokkii lähelle ajautuneita tähtiä saaden tähdet näyttämään nuorilta tähdiltä. Linnunradan pimeän aineen määrä tunnetaan melko tarkasti, ja tämän pohjalta on voitu laskea, että mikäli pimeä aine koostuu WIMP-partikkeleista voisi oma aurinkomme saada noin kymmenesmiljardisosan energiastaan pimeän aineen annihiloitumisesta. Toinen vaihtoehtoinen paikka pimeää ainetta polttavien tähtien löytymiseen on pallomainen tähtijoukko. Pimeän aineen avulla pallomaisten tähtijoukkojen valkoisten kääpiöiden jäähtyminen voisi pysähtyä – kelviniin. Tätä vaihtoehtoa tutkitaan muun muassa avaruusteleskooppi Hubblen avulla. == Lähteet == * Pimeä tähti
Hans Karlgren

Hans Karlgren (1933–1996)Hovdhaugen ym., s. 204 oli ruotsalainen kielitieteilijä, joka oli sotien jälkeisen yleisen kielitieteen pioneereja Pohjoismaissa. Hän opiskeli pohjoismaisten kielten lisäksi tilastotiedettä, ja tuli tunnetuksi tilastomenetelmien soveltamisesta 1950- ja 1960-luvuilla. Hänelle myönnettiin vuonna 1983 Suomen Leijonan komentajamerkki. 1950-luvulla Karlgren toimi Ruotsin eduskunnassa pikakirjoittajana, ja julkaisi vuonna 1973 Melinin pikakirjoituksen oppikirjan Latskrift vaikka itse käytti Arendsin järjestelmää työssään. Vuonna 1962 Karlgren perusti Statistical Methods in Linguistics -aikakauslehden, joka ilmestyi vuoteen 1980 asti.Hovdhaugen ym., s. 198–199. == Lähteet == * === Viitteet === Luokka:Ruotsalaiset kielitieteilijät Luokka:Pikakirjoittajat Luokka:Vuonna 1933 syntyneet Luokka:Vuonna 1996 kuolleet
Tomasz Pukacki

Tomasz "Titus" Pukacki (s. 9. elokuuta 1967 Poznań, Puola) on puolalainen muusikko, basisti ja lauluntekijä. Hänet tunnetaan parhaiten puolalaisen metalliyhtye Acid Drinkersin basistina ja laulajana. == Diskografia == Acid Drinkers * Are You a Rebel? (1990) * Dirty Money, Dirty Tricks (1991) * Strip Tease (1992) * Vile Vicious Vision (1993) * Fishdick (1994) * Infernal Connection (1994) * The State of Mind Report (1996) * High Proof Cosmic Milk (1998) * Amazing Atomic Activity (1999) * Broken Head (2000) * Acidofilia (2002) * Rock Is Not Enough (2004) * Verses of Steel (2008) * Fishdick Zwei - The Dick Is Rising Again (2010) Titus' Tommy Gunn * La Peneratica Svavolya (2009) Homo Twist * Demonologic (2005) Virgin Snatch * S.U.C.K. (2003) * Art of Lying (2005) Albert Rosenfield * The Best Off... (1995) * Twin Pigs (1997) Vierailut * Małgorzata Ostrowska - Małgorzata Ostrowska (1993) * Para Wino - Bandid Rockin (1993) * Closterkeller - Scarlet (1995) * Road House Blue - Road House Blue (1995) * Nagły Atak Spawacza - Brat Juzef (1996) * Żuki Rock and Roll Band - Entomology I (1996) * Killjoy - Enemigo (2006) * Chainsaw - Evilution (2009) == Filmografia == * Historia polskiego rocka: Teoria hałasu (2008, dokumentti) * At Oglog (2009, elokuva) * Licencja na wychowanie (2010, TV-sarja) == Aiheesta muualla == * Luokka:Puolalaiset metallimusiikin laulajat Luokka:Puolalaiset metallimusiikin basistit Luokka:Vuonna 1967 syntyneet Luokka:Elävät henkilöt
Prahok

Prahok on voimakkaan hajuinen kalatahna, jota käytetään yleisesti kambodžalaisessa ruoanlaitossa. Sitä valmistetaan jauhamalla ja fermentoimalla pikkukaloja. Prahokkia valmistetaan joulu-tammikuussa, kun pikkukaloja on joessa runsaasti, ja sitä säilötään silloin koko vuodeksi. Vuonna 2009 Kambodžassa valmistettiin 515 000 tonnia kalajalosteita.Cambondians start season of fermented fish paste Prahok South Asia Weekly 27.12.2010 Prahokkiin käytetty kalalaji on Henicorhynchus siamensis. Sitä valmistetaan usein joukolla. Kalat perataan ja murskataan perinteisesti polkemalla. Valmista tahnaa kuivatetaan päivä auringossa, ja sen jälkeen se pakataan tiiviisti muoviin käymään viikkojen tai kuukausien ajan. Hienoimpia lajeja kypsytetään kolme vuotta. Valmiina Prahok on harmaanruskeaa ja voimakkaan hajuista.The Key to Khmer Cuisine Cultural Survival == Lähteet == Luokka:Kambodžalainen keittiö Luokka:Ruoka-ainekset
Marcel Chevalier

Marcel Chevalier (28. helmikuuta 1921 Montrouge, Ranska – 8. lokakuuta 2008 Vendôme, Ranska) oli viimeinen ranskalainen pyöveli. Hänet tunnettiin nimellä Monsieur de Paris. Chevalier aloitti työskentelyn vuonna 1958, jolloin hän teloitti 40 kuolemaantuomittua. Viimeisen teloituksensa hän suoritti 10. syyskuuta 1977. Luokka:Pyövelit Luokka:Vuonna 1921 syntyneet Luokka:Vuonna 2008 kuolleet Luokka:Ranskalaiset henkilöt Luokka:Ranskan historia
Kultafasaanit

Kultafasaanit (Chrysolophus) on aitokanojen heimoon kuuluva kanalintusuku. Kultafasaanien sukuun kuuluu BirdLife Suomen mukaan kaksi lajia. == Kultafasaaneihin kuuluvat lajit == * Kultafasaani (Chrysolophus pictus) * Platinafasaani (Chrysolophus amherstiae) == Lähteet == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Chrysolophus Luokka:Fasaanit
Kepitysrangaistus Singaporessa

Kepittäminen on Singaporessa yleisesti käytössä oleva ruumiinrangaistus. Kepittämistä voidaan käsitellä useissa konteksteissa, esimerkiksi lainkäytöllisestä, koulun ja tai kodin näkökulmasta. == Lailliset perusteet == Tunnetuin kepitysrangaistuksen muoto on lainkäytöllinen. Alle 50-vuotiaat miehet voivat saada useista eri rikoksista rangaistukseksi kepityksen. Kepitysrangaistus voidaan tuomita 30 eri rikoksesta, mukaan lukien vandalismi, huumeiden salakuljetus ja ryöstö. Kepitys on pakollinen rangaistusmuoto joidenkin rikosten osalta kuten raiskauksesta, huumekaupasta, laittomasta rahanlainauksesta ja maassaolorikoksista. Kepitystä ei sovelleta yli 50-vuotiaisiin miehiin, naisiin tai henkilöihin, jotka on tuomittu kuolemaan. Iskuja voidaan määrätä kerrallaan vain 24. Kepitys on käytössä myös kouluissa, jossa ainoastaan miespuolisia oppilaita voidaan määrätä kepitettäväksi. Iskuja annetaan kerralla 1–3 normaalia hieman kevyemmällä kepillä ja ne kohdistuvat joko käsille tai pakaroille, mutta housuja ei tarvitse laskea. Vanhemmat voivat käyttää kepitystä rangaistuksena lapsille. Tämä ei kuitenkaan saa aiheuttaa lapselle liiallista fyysistä tai psykologista tuskaa. Se, missä raja kulkee, arvioidaan tapauskohtaisesti. Vanhemmat eivät myöskään voi tehdä valituksia koulun langettamista kepitysrangaistuksista. Singaporen asevoimissa ja vankiloissa kepitystä voidaan käyttää rangaistuksena erilaisista rikkeistä. Henkilöt, joiden ei katsota sopivan kepitykseen, voivat saada 12 kuukautta pidemmän vankeustuomion, jolla kompensoidaan kepittämisen puute. == Prosessi == Kepityksessä käytetään 1,2 metrin mittaista 13 millimetriä paksua rottinkikeppiä. Kepitysrangaistuksen antava henkilö on koulutettu lyömään mahdollisimman kivuliaasti. Iho menee rikki yleensä kolmannella iskulla. Kepitystä valvoo terveydenhoitaja. Kepitettävä henkilö asetetaan alasti kehikkoon siten, että vartalo on taivutettu noin 90 asteen kulmaan paljastaen pakarat. Tämän jälkeen asennetaan selkärankaa ja munuaisia suojaavat pehmusteet. Keppiä liotetaan yön yli vedessä, jottei siitä irtoa tikkuja. Itse fyysisen kivun lisäksi kepityksen on katsottu olevan myös psykologinen rangaistus, sillä tuomituille ei yleensä kerrota etukäteen, milloin kepitysrangaistus pannaan käytäntöön. Tämä aiheuttaa mm. unettomuutta ja paniikkikohtauksia. Lisäksi kepitettävät esitellään julkisesti, mikä tuo rangaistukseen häpeän elementin. == Tilastoja == Vuonna 1993 kepitysrangaistuksen sai 3 244 rikollista. Vuoteen 2007 mennessä luku oli kaksinkertaistunut ja yhteensä 6 404 sai tuomioksi kepityksen. Noin 95 % rangaistuksista pantiin täytäntöön. Vuonna 2012 Singaporessa määrättiin kepitys yli 2500 rikolliselle, joista noin puolet ei ollut Singaporen kansalaisia. == Lähteet == Luokka:Rangaistusmenetelmät Luokka:Rikollisuus Singaporessa
Paksunokkavireo

Paksunokkavireo (Vireo crassirostris) on Länsi-Intian saaristossa tavattava varpuslintu. Sen esiintymisalue käsittää Bahamasaaret, Caymansaaret, Tortugan, Caicossaaret ja Kuuban pohjoispuolella sijaitsevan Cayo Paredón Granden. Lajista tunnetaan viisi alalajia. Henry Bryant kuvaili lajin holotyypin Bahamasaarten New Providencesta vuonna 1859.The Internet Bird Collection == Lähteet == Luokka:Vireot
Vittoriosa Stars FC

Vittoriosa Stars Football Club on jalkapalloseura Birgun kaupungista, Koilis- Maltasta. Seura pelaa Maltan Valioliigassa ja sen kotistadion on Fortini Ground. ==Lähteet== Luokka:Maltalaiset jalkapalloseurat
Merirosvous Malakansalmessa

Malakansalmessa tapahtunut merirosvous on historiallisesti ollut ongelma väylän läpi kulkevalle laivaliikenteelle. Aluetta valvovat Indonesian, Malesian ja Singaporen valtioiden alukset. Valvonta on vähentänyt merirosvousta. Malakansalmen maantiede tekee siitä hyvin suotuisan merirosvoukselle. Salmi on merkittävä kulkuväylä Kiinan ja Intian välillä. Sen kautta kulkee runsaasti liikennettä myös Eurooppaan Suezin kanavan läpi sekä Persianlahden öljynviejämaihin. Salmi on kapea ja siihen kuuluu tuhansia pieniä saaria. Lisäksi salmeen laskee useita jokia, joten se tarjoaa merirosvoille piilopaikkoja. Vuodesta 2004 lähtien Indonesia, Malesia ja Singapore ovat yhteistyössä tehostaneet salmen valvontaa merirosvouksen rajoittamiseksi. Singapore toivoo kansainvälistä apua, mutta Indonesia ja Malesia vastustavat tätä. Indonesialla ei ollut riittävästi välineistöä salmen valvomiseksi, joten Intian merivoimat ja rajavartiosto suostuivat vuonna 2006 muodostamaan kansainvälisen ryhmän alueen valvomiseksi. Malakansalmessa luokka:Intian valtameri
John Graham Bell

thumb|Yellowstonejoen putous John Graham Bell (12. heinäkuuta 1812 – 22. lokakuuta 1889) oli yhdysvaltalainen eläinten täyttäjä ja keräilijä. Bell matkusti John James Audubonin seurassa ylös Missouria Yellowstonejoelle vuonna 1843. Marunasirkku (Amphispiza belli) ja pajuvireo (Vireo bellii) on nimetty hänen kunniakseen. Luokka:Yhdysvaltalaiset ornitologit Luokka:Keräilijät Luokka:Vuonna 1812 syntyneet Luokka:Vuonna 1889 kuolleet
Neith (hypoteettinen kuu)

Neith on Giovanni Domenico Cassinin ensimmäisenä havaitsemalle Venuksen hypoteettiselle kuulle annettu nimitys. Nykyään yleisesti uskotaan, ettei sitä ole olemassa. Vuonna 1672 Giovanni Cassini löysi pienen kohteen lähellä Venusta. Hän ei nostanut löydöstään suurta kohua, mutta nähtyään sen uudelleen vuonna 1686 hän julkisti teorian Venuksen mahdollisesta kuusta. Myöhemmin kohteen näkivät monet muutkin tähtitieteilijät, kuten James Short vuonna 1740, Andreas Mayer vuonna 1759, Joseph-Louis Lagrange vuonna 1761 sekä kahdeksantoista muuta löytöä samana vuonna, joista yksi tapahtui Venuksen ylikulun aikana, kahdeksan löytöä vuonna 1764 ja Christian Horrebow vuonna 1768. Toisaalta monet etsijät, kuten William Herschel, eivät yrityksistään huolimatta kuuta löytäneet. Cassini ilmoitti alun perin, että Neithin säde olisi neljäsosa Venuksen säteestä. Vuonna 1766 Wienin tähtitornin johtaja esitti, että kuusta tehdyt havainnot ovat optisia illuusioita. Vuonna 1777 J. H. Lambert arvioi kuun kiertoajaksi 11 päivää kolme tuntia. Myöhemmin, vuonna 1884, Belgian kuninkaallisen tähtitornin aiempi johtaja Jean-Charles Houzeau ehdotti, että ”kuu” olisikin oikeasti planeetta, joka kiersi Auringon 283 päivässä. Kyseinen planeetta olisi samassa linjassa Venuksen kanssa 1 080 päivän välein, mikä sopi löytöihin. Houzeau oli myös ensimmäinen, joka nimesi kohteen Neithiksi egyptiläisen jumalolennon Neithin mukaan. Neithistä ei ole tullut virallista kuuta. Vuonna 1887 Belgian tiedeakatemian sanomalehdessä julkaistiin raportti, jonka mukaan Neithistä tehdyt havainnot voitaisiin selittää läheisiksi tähdiksi. 11\. marraskuuta 2002 löydettiin asteroidi 2002 VE68, joka on Venuksen kvasikuu. == Katso myös == *Merkuriuksen kuu == Aiheesta muualla == *Neith, Venuksen kuu Luokka:Aurinkokunnan hypoteettiset kohteet Luokka:Venus
Pilvimetsävireo

Pilvimetsävireo (Vireo masteri) on eteläamerikkalainen varpuslintu. Se asuu Andien Tyynenmeren puoleisilla rintellä Kolumbiassa ja Ecuadorin luoteisosassa. Paul Salaman ja F. Gary Stiles kuvailivat lajin holotyypin Kolumbian Alto de Pisonesista vuonna 1996.The Internet Bird Collection == Lähteet == Luokka:Vireot
Pyöräily kesäolympialaisissa 1952 – miesten sprintti

Helsingin olympiakisojen miesten eräajoon osallistui 27 pyöräilijää. Kilpailu käytiin 28.-31. heinäkuuta Helsingin Velodromilla. Kilpailussa aika otetaan viimeiselle 200 metrille. ==Alkuerät== Jokaisesta erästä voittaja puolivälieriin, muut keräilyeriin. 1.erä Sija Nimi Maa Aika 1 Lionel Cox 11,9 2 Werner Potzernheim 3 Hernán Masanés 2.erä Sija Nimi Maa Aika 1 Stéphan Martens 12,9 2 Kurt Nemetz 3 Netai Bysack 3.erä Sija Nimi Maa Aika 1 Franck Le Normand 12,6 2 Kenneth Farnum 3 Otar Dadunashvili Neuvostoliitto 4.erä Sija Nimi Maa Aika 1 Antonio Giménez 12,8 2 Helge Törn 3 Kihei Tomioka 5.erä Sija Nimi Maa Aika 1 Enzo Sacchi 12,4 2 Zdenek Košta 3 Muhammad Naqi Mallick 6.erä Sija Nimi Maa Aika 1 Cyril Peacock 11,7 2 Ove Krogh Rants 3 Ion Ionita 4 Gustavo Martínez 7.erä Sija Nimi Maa Aika 1 Béla Szekeres Unkari 11,9 2 John Millman 3 Fritz Siegenthaler 4 Colin Dickinson 8.erä Sija Nimi Maa Aika 1 Johan Hijzelendoorn 12,1 2 Raymond Robinson Etelä-Afrikka 3 Steven Hromjak 4 Luis Toro ==Ensimmäiset keräilyerät== Jokaisesta erästä voittaja puolivälieriin. 1.erä Sija Nimi Maa Aika 1 Werner Potzernheim 11,7 2 Otar Dadunashvili Neuvostoliitto 3 Luis Toro 4 Steven Hromjak 5 Helge Törn 2.erä Sija Nimi Maa Aika 1 Ove Krogh Rants 12,3 2 Fritz Siegenthaler 3 Zdenek Košta 4 Kihei Tomioka 3.erä Sija Nimi Maa Aika 1 John Millman 11,7 2 Kurt Nemetz 3 Muhammad Naqi Mallick \- Netai Bysack dns \- Gustavo Martínez dns 4.erä Sija Nimi Maa Aika 1 Raymond Robinson Etelä-Afrikka 12,3 2 Hernán Masanés 3 Colin Dickinson 4 Kenneth Farnum 5 Ion Ionita ==Puolivälierät== Jokaisesta erästä voittaja välieriin, muut keräilyeriin. 1.erä Sija Nimi Maa Aika 1 Lionel Cox 12,5 2 Raymond Robinson Etelä-Afrikka 3 Stéphan Martens 2.erä Sija Nimi Maa Aika 1 Cyril Peacock 11,7 2 Franck Le Normand 3 John Millman 3.erä Sija Nimi Maa Aika 1 Enzo Sacchi 12,0 2 Ove Krogh Rants 3 Béla Szekeres Unkari 4.erä Sija Nimi Maa Aika 1 Werner Potzernheim 11,6 2 Antonio Giménez 3 Johan Hijzelendoorn ==Toiset keräilyerät== Kummastakin erästä voittaja välieriin. 1.erä Sija Nimi Maa Aika 1 Raymond Robinson Etelä-Afrikka 11,8 2 John Millman 3 Johan Hijzelendoorn 4 Ove Krogh Rants 2.erä Sija Nimi Maa Aika 1 Béla Szekeres Unkari 11,8 2 Antonio Giménez 3 Stéphan Martens \- Franck Le Normand dns ==Välierät== Kummastakin erästä voittaja loppukilpailuun, muut keräilyerään. 1.erä Sija Nimi Maa Aika 1 Enzo Sacchi 12,1 2 Raymond Robinson Etelä-Afrikka 3 Werner Potzernheim 2.erä Sija Nimi Maa Aika 1 Lionel Cox 11,6 2 Cyril Peacock 3 Béla Szekeres Unkari ==Kolmas keräilyerä== Sija Nimi Maa Aika 1 Werner Potzernheim 11,6 2 Cyril Peacock 3 Raymond Robinson Etelä- Afrikka 4 Béla Szekeres Unkari ==Loppukilpailu== Sija Nimi Maa Aika 1 Enzo Sacchi 12,0 2 Lionel Cox 3 Werner Potzernheim ==Lähteet== * Tulokset puolaksi Luokka:Pyöräily kesäolympialaisissa 1952
Hopeafasaanit

Hopeafasaanit (Lophura) on aitokanojen heimoon kuuluva kanalintusuku. Hopeafasaanien sukuun kuuluu BirdLife Suomen mukaan yksitoista lajia. Lajistoon on kuulunut aiemmin myös keisarifasaani ja vietnaminfasaani. Vietnaminfasaani on kuitenkin vuoden 2014 tutkimusten perusteella yhdistetty annaminfasaaniin, ja keisarifasaania pidetään hopeafasaanin ja annaminfasaanin risteymänä. == Hopeafasaaneihin kuuluvia lajeja == * Annaminfasaani (Lophura edwardsi) * Borneonfasaani (Lophura bulweri) * Hopeafasaani (Lophura nycthemera) * Kruunufasaani (Lophura ignita) * Punaperäfasaani (Lophura erythrophthalma) * Savufasaani (Lophura diardi) * Sumatranfasaani (Lophura inornata) * Taiwaninfasaani (Lophura swinhoii) * Teräsfasaani (Lophura leucomelanos) == Lähteet == * === Viitteet === == Aiheesta muualla == *ITIS: Lophura Luokka:Fasaanit
Kuosku

Kuosku on Savukosken kuntaan kuuluva kylä, joka sijaitsee noin 10 kilometriä Savukoskesta kaakkoon. Kuoskun kyläläisten pääasiallinen elinkeino on porotalous. Kylässä on viljelty lähinnä heinää myös lehmille ja lampaille. Kuoskua pidetään valtakunnallisesti arvokkaana kulttuurimaisemana, johon kuuluu suota ja vaaranrinnettä. Suurin osa Kuoskussa asuvista ihmisistä on alkuperäisiä kuoskulaisia. Talvisodan aikana Suomen armeija tuhosi kylän poltetun maan taktiikan periaatteella. Puna-armeijan partisaanien iskussa 3. syyskuuta 1941 kuoli seitsemän henkeä ja joitakin loukkaantui. Saksan armeija poltti kylän Lapin sodan vetäytymisvaiheessa. Kuoskussa on partisaani-iskun muistomerkki. Suomen vanhimmat lähinnä itämaisia tikareita muistuttavat rauta- aseet on löydetty Kuoskusta. Ne on ajoitettu noin vuoteen 300 eaa. == Lähteet == Luokka:Savukosken kylät
Paul Salaman

Paul G. W. Salaman (s. 27. tammikuuta 1971 Australia) on lintutieteilijä ja luonnonsuojelija, joka työskentelee latinalaisen Amerikan biodiversiteetin suojelemisen puolesta. Paul Salaman aloitti lintujen tarkkailun kuusivuotiaana kotimaassaan Australiassa. Perhe muutti 1970-luvun lopulla Britanniaan, missä Salaman tapasi David Attenboroughin vuonna 1979. Tapaamisella oli valtava vaikutus poikaan, johon syttyi intohimo luonnonsuojeluun ja luonnon tarkkailuun. Opiskeluaikanaan hän matkusti vuonna 1991 ympäri Kolumbiaa toimien aktiivisesti suojeluasioissa. Samana vuonna hän löysi tieteelle uuden vireolajin, ja myi sen tieteellisen nimen 75 000 dollarilla. Vuonna 1992 Salaman perusti luonnonsuojelualueen Lounais-Kolumbiaan ja käynnisti yhdessä suojelujärjestö Fundación ProAvesin kanssa Projekti Ognorhynchuksen pelastamaan äärimmäisen uhanalaista vahapalmuarattia (Ognorhynchus icterotis). Salaman väitteli filosofian tohtoriksi Oxfordin yliopiston Edward Grey Institute of Field Ornithologysta vuonna 2001. Hänen väitöksensä käsitteli Kolumbian uhanalaisia lintupopulaatioita. Postdoc-aikana Natural History Museumissa Salaman oli perustamassa Project BioMapia. Vuosina 2005–2008 Salaman toimi American Bird Conservancyn kansainvälisten ohjelmien johtajana. Salaman on ollut kuvaamassa tieteelle uusina lintulajeina pilvimetsävireota (Vireo masteri) ja ruskolakkikotingaa (Lipaugus weberi) sekä kahta muuta lajia, joilla ei vielä ole suomenkielistä nimeä. Luokka:Australialaiset ornitologit Luokka:Vuonna 1971 syntyneet Luokka:Elävät henkilöt
Pitkäpyrstöfasaanit

Pitkäpyrstöfasaanit (Syrmaticus) on aitokanojen heimoon kuuluva kanalintusuku. Pitkäpyrstöfasaanien sukuun kuuluu BirdLife Suomen mukaan viisi lajia. == Pitkäpyrstöfasaaneihin kuuluvia lajeja == * Burmanfasaani (Syrmaticus humiae) * Kuningasfasaani (Syrmaticus reevesii) * Kuparifasaani (Syrmaticus soemmerringii) * Mikadofasaani (Syrmaticus mikado) * Peruukkifasaani (Syrmaticus ellioti) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Syrmaticus Luokka:Fasaanit
Cluster (yhtye)

Cluster (alun perin Kluster) oli saksalainen elektronista musiikkia esittävä yhtye, jonka perustivat Berliinissä vuonna 1970 Dieter Moebius, Hans-Joachim Roedelius ja Conrad Schnitzler. Yhtye tuli tunnetuksi pitkälle improvisoiduista konserteistaan, joissa se käytti rekvisiittana muun muassa herätyskelloja ja keittiökalusteita. 1970-luvun jälkipuoliskolla Cluster levytti kaksi albumia yhdessä Brian Enon kanssa. Moebius ja Roedelius perustivat myös toisen kuuluisan saksalaisyhtyeen, Harmonian. ==Diskografia== ===Studioalbumit=== * * * * * – Brian Enon kanssa. * – Brian Enon kanssa. * * (uudelleenjulkaisu debyyttialbumista) * * * * ===Livealbumit=== * – Joshi Farnbauerin kanssa * * * * ==Lähteet== * Cluster Biograpgy Allmusic-sivustolla Luokka:Saksalaiset elektronisen musiikin yhtyeet Luokka:1970-luvun yhtyeet ja sooloartistit
Fylas

Fylas oli kreikkalaisessa mytologiassa usean eri mieshahmon nimi. * Fylas, dryopien kuningas, jota vastaan Herakles hyökkäsi. Herakles surmasi Fylaan, koska tämä oli häpäissyt Delfoin pyhäkön. Herakles sai Fylaan tyttären Mideian kanssa pojan, joka ristittiin Antiokhokseksi.Diodoros Sisilialainen: Historian kirjasto 4.37.5 (engl. käännös).Pausanias: Periegesis tes Hellados ('Kreikan kuvaus') 1.5.2 (engl. käännös).Pausanias: Periegesis tes Hellados ('Kreikan kuvaus') 4.34.9 (engl. käännös).Pausanias: Periegesis tes Hellados ('Kreikan kuvaus') 10.10.1 (engl. käännös). * Fylas, Antiokhoksen poika ja Herakleen ja Mideian pojanpoika, joka meni naimisiin Deifilen kanssa saaden kaksi poikaa, Hippotaksen ja Theron.Apollodoros: Bibliotheke ('Kirjasto') 2.8.3 (engl. käännös).Pausanias: Periegesis tes Hellados ('Kreikan kuvaus') 2.4.3 (engl. käännös). * Fylas, Thesprotian Efyran kuningas ja Polymeleen ja Astyokhen isä, joista jäljemmän kanssa Herakles sai Tlepolemoksen.Apollodoros: Bibliotheke ('Kirjasto') 2.7.6 (engl. käännös).Homeros: Ilias 16.168–197 (engl. käännös). == Lähteet == Luokka:Kreikkalainen mytologia
Täpläfasaanit

Täpläfasaanit (Polyplectron) on aitokanojen heimoon kuuluva kanalintusuku. Täpläfasaanien sukuun kuuluu BirdLife Suomen mukaan kahdeksan lajia. == Lajit == * Borneontäpläfasaani (Polyplectron schleiermacheri) * Hainanintäpläfasaani (Polyplectron katsumatae) * Harmaatäpläfasaani (Polyplectron bicalcaratum) * Malesiantäpläfasaani (Polyplectron malacense) * Palawanintäpläfasaani (Polyplectron napoleonis) * Sumatrantäpläfasaani (Polyplectron chalcurum) * Vietnamintäpläfasaani (Polyplectron germaini) * Vuoritäpläfasaani (Polyplectron inopinatum) == Lähteet == * *ITIS: Polyplectron Luokka:Fasaanit